Tayangan Perdana “Love (Ft. Marriage And Divorce) 3” Catat Rating Lebih Tinggi Dari Musim 2
Drama TV Chosun Love (ft. Marriage an Divorce) dan MBC, Tracer kembali dengan musim terbaru. Pada 26 Februari, Love (ft. Marriage and Divorce) 3 memulakan tayangan perdanannya yang dinanti-nantikan peminat. Menurut Nielsen Korea (via Soompi), musim ketiga drama hit itu mencatatkan rating 6.3 peratus pada episod pertamanya.  Love (ft. Marriage and Divorce) 3  Walaupun rating tersebut jauh lebih rendah dari finale musim kedua iaitu 16.6 peratus, rekod tertinggi drama dalam sejarah TV Chosun, ia masih dianggap baik kerana mengatasi rating 4.9 peratus yang dicatakan episod perdana Musim 2.  Sementara itu, drama Tracer telah menayangkan episod pertama musim keduanya, selepas 3 minggu berehat disebabkan liputan Sukan Olimpik Musim Sejuk Beijing 2022. Tayangan perdana drama itu merekodkan purata rating 6.2 peratus. Drama KBS The King of Tears, Lee Bang Won turut kembali bersiaran selepas berehat selama enam minggu susulan kontroversi yang melibatkan kematian seekor kuda di set penggambaran. Episod terbaru drama itu telah merekodkan purata rating 8.0 peratus.  The King of Tears, Lee Bang Won  Episod kelima drama JTBC Forecasting Love and Wheather merekodkan rating 6.1 peratus, menadakan penurunan rating buat pertama kalinya sejak tayangan perdana awal bulan ini. Drama tvN Twenty Five, Twenty One turut mencatatkan penurunan rating dengan episod terbaru mencatatkan penilaian sebanyak 8.0 peratus. Walaubagaimanapun, drama itu kekal sebagai program paling ramai penonton dalam slot waktunya di semua saluran kabel.  Akhir sekali, drama KBS 2TV Young Lady and Gentlemen meneruskan penguasaannya sebagai program paling ramai penonton pada hari Sabtu dengan mencatakan rating 32.3 peratus untuk episod terbaru.